पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल में ही जानलेवा हो चुके कोरोना वायरस ने मई में भी रिकॉर्ड बनाने शुरू कर दिए हैं। जिले के इतिहास में मई के दूसरे ही दिन पहली बार 525 नए केस सामने आए हैं। इनमें पहली बार सबसे ज्यादा 122 स्टूडेंट्स भी शामिल हैं। इसे ज्यादा सैंपलिंग का असर कहें, या लोगों की जागरुकता। अब लोग ज्यादा से ज्यादा कोरोना के सैंपल भी टेस्ट करवा रहे हैं, जिसके चलते मरीजों का आंकड़ा भी 500 का अंक भी पार कर गया है।
ऐसे में अब जिले में पॉजिटिव मरीजों की संख्या 1457 तक पहुंच गई है। दूसरी ओर जिलावासियों के लिए एक सुखद खबर भी है। ऑक्सीजन की किल्लत को दूर करने के लिए अब जिले के मकड़ौली खुर्द गांव में नया ऑक्सीजन प्लांट शुरू करने की तैयारी की जा रही है। हालांकि यहां पर बिजली कनेक्शन और लाइसेंस की दिक्कत थी, इसे दूर कर लिया गया है।
अब यहां पर लिक्विड ऑक्सीजन लाने के लिए तैयारी की जा रही है। दीपक एयर गैस प्लांट के संचालक शिवकुमार सिंगला का कहना है कि उनकी ओर से भरपूर प्रयास कर ऑक्सीजन का प्लांट तैयार कर लिया है। अब वे रविवार को लेबर लाने के लिए दिल्ली गए हुए हैं। जैसे ही लिक्विड ऑक्सीजन मिलेगी, टैंक को भरकर सिलेंडर रिफिलिंग का काम शुरू कर दिया जाएगा। उनके यहां पर एक हजार सिलेंडर भरने की क्षमता रहेगी। गैस लाने के लिए प्रशासनिक स्तर पर सहयोग किया जा रहा है।
ऑक्सीजन के लिए सीएससी में एंबु बैग लगाए
500 बेड का विस्तार करने की तैयारी की जा रही है अब पीजीआई में ऑक्सीजन कोटा बढ़ने पर
अस्पताल मरीज से नहीं मंगवा सकता ऑक्सीजन सिलेंडर
ऑक्सीजन की किल्लत थोड़ी बनी हुई है। फिर भी अस्पतालों को निर्धारित कोटा मिल रहा है। ये तय है कि अस्पताल की ओर से मरीजों के परिजनों से भी सिलेंडर भरवाने के लिए नहीं कहा जा सकता। शिकायत मिली तो कार्रवाई होगी।
- कैप्टन मनोज कुमार, डीसी।
सीवर और पानी 18001805678
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mag_Deva zho_Hant eng_Latn